আমাদের ঘোর অমানিশায় পূর্ণিমা হয়ে আসে বনানীর নিচুতলার সেই মেয়েটির মাঝে যার খবর তেমন কোন কাগজে আসেনি। গণধর্ষণের শিকার হয়ে এর চেয়েও ভয়ঙ্কর এক যুদ্ধ কিন্তু একা একা নিঃসঙ্গভাবেই করে গেছে করাইল বস্তির পোশাক কর্মি মেয়েটি। বখাটেদের হয়রানি থেকে বাঁচতে থানায় জিডি করেছিলো। কিন্তু থানা কেমন নিরাপত্তা দিয়েছিলো কে জানে! তার পরদিনই জুনায়েদ, নায়েব আলী, সোহাগ ও বালি নামের চার ধর্ষকের হাতে গ্যাং রেপ এর শিকার হয় মেয়েটি। মুমূর্ষ অবস্থায় আট দিন চিকিৎসা নিয়েছে ওয়ান স্টপ ক্রাইসিস সেন্টারে।